
DIENYDDIAD 
ROBERT COE, 


âM LOFRUDDIO 


dM CO EHANI'. 1A DAD NUDD EI E2 â 


YN Y COED, GER MOUNTAIN ASH, 
GER ABERDAR. 


Cymerodd y dienyddiad le yn Abertawy, Ebrill 
12, 1866. 


Us i 
are 


Chwi Gymry doeth a/gweddaidd 
Rai mwynaidd, cydneshewch, 
I roddi clust wrandawiad 
I'r ganiad genyf gewch ; 
Rhyw rybudd ar ol rhybudd 
Sydd beunydd i ni'n bod, 
I ochel ffyrdd y gelyn, 
A phob annuwiol nod. 


Mewn coed gerllaw i'r dyffryn, 
Y bu rhyw greulon graith, 
Trwy Mountain Ash, er galar, 

Fe'i cofir amser maith ; 
A'i hyned dad a ffryndiau, 
A. phawb â'i bronau'n brudd, 

A'u dagrau i'r llawr yn llifo, 
Wrth gofio am y dydd. 


Robert Coe oedd enw *r llofrudd 
A wnaeth y greulon graith, 
Llofruddiodd ef John Davies, 
Yn ol iddo dd'od o'r gwaith; 
Y fwyall a gymerodd, 
Ac a'i cuddiodd yn y fan, 
I wneud y weithred greulon, 
O'r arswyd ddaeth i'w ran, 


I'r coed efe a'i tynodd 
O'i wirfodd yn y fan, 
Trwy waith y gelyn ciaidd, , Rh 
Oer ddiwedd ddaeth i'w ran ; ; 
Y fwyall agymerodd, 
A dywedodd yno'n awr, 
'R wy'n penderfynu 'ch mwrddro, 
A'ch gwaed gaiff lywio'r llawr. 


Pryd hyn efe a'i lladdodd 
O'i wirfodd yn y lle, 

A rhedai y llofrudd creulon, 
Yn union tua thre; 

Mewn pedwar mis o amser, 
O fewn y coed fe'i caed, 

A'i ben i ffwrdd oddiwrtho, 
Yn gorwedd yn ei waed. 


Y llofrudd cas anrasol, 
Trwy waith y diafol da, 
A aeth a'r fwyall ganddo 
Yn ol ei lofruddio ef, 
Ac yno fe'i gadawodd, 
Mewn gwaed, yu llynoedd llaith, 

'N ol iddo ef yn sydyn, 
Rhoi terfyn ar ei daith, 


Y llofrudd ga'dd ei gyrchu 
[ garchar yno'n awr, 
A'i gadw mewn cadwynau 
O fewn y muriau mawr, 
I aros dydd ei drial 
O fewn i'r dungeon du ; 
Rhag gwneuthur y fath weithred, 
Duw mawr a'n cadwo ni, 


Fe ddaeth y dydd i'w brofi, 
Yn awr yn ol y dre', 
Ger bron y Judge a'r Jury, 
Yn mlaen fe'i dygwyd e' : 
'N ol iddynt holi'r tystion 
Oedd yno i gyd, ar g'oedd, 
Y Jury oll a farnent 
Yn wir mae euog oedd. 


Y Barnwr godai i fynu 

I roi arno y ddedfryd ddwys, 
Gan dd'weyd, parotowch ìi farw, 

Mae 'n beth o ddirfawr bwys : 
Sef dioddef ar y grogbren 

Yn ol y gyfraith wiw, 
Gweddiwch am drugaredd 

Yn daer, wrth orsedd Duw, 


Dydd Mercher yn y boreu, 
Ebrill, ddeuddegfed dydd, 
Darllenodd yr Offeiriad, 
Yn olr arferiad sydd ; 
Tuag wyth o'r gloch y boreu, 
I'r farn y cafodd dd'od, 

I ddyoddef trwm farwolaeth, 
Yn dair ar bymtheg oed, 


'R oedd miloedd o drigolion, 
Yn dystion yma'n awr, 
Yn gweled ei drosglwyddiad, 

I'r tragwyddoldeb mawr ; 
Peth sobr oedd ei weled 

Yn myn'd o dir y. byw, 
A'i enaid a ehedodd, 

I'r man lle'mynodd Duw. 


Wel, bellach, Gymry mwynion, 
Trwy 'r de'a'r gogledd dir, 
Boed rhywbeth 'i ni 'n rhybudd, 

A rhodiwn bawb yn bur, , 
'Mofynwn Grist yn sylwedd, | 
A bydded hwn yn.ben, 
'N ol hyny ni gawn ganu 
Hosannah byth, Amen. 


ANN OWEN. 








